Държавен вестник, бр. 108, 2004 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  108
§ 15. В чл. 40 се правят следните изменения:
1. В ал. 1 думите “чл. 26, т. 2—8 и 10” се заме-
нят с “чл. 26, т. 2—7 и 10”, след думите “20 на
сто” се добавя “доходите по чл. 26, т. 8—с окон-
чателен данък в размер 16 на сто”, а думите
“чл. 20, ал. 2” се заменят с “чл. 20, ал. 2 и 5”.
2. Алинея 3 се изменя така:
“(3) Платецът на доходите по чл. 26, т. 8 ус-
тановява частта на необлагаемите доходи по
ал. 1 въз основа на писмена декларация, пре-
доставена от данъчно задълженото лице.”
3. Алинеи 4, 5 и 6 се отменят.
§ 16. В чл. 42, ал. 2, изречение първо накрая
се поставя запетая и се добавя “както и в случа-
ите по чл. 20, ал. 7 и чл. 29а”.
§ 17. В чл. 43 се правят следните изменения
и допълнения:
1. Създава се нова ал. 3:
“(3) Декларациите по ал. 1 и 2 се подават в
териториалната данъчна дирекция по постоя-
нен адрес—за физическите лица и едноличните
търговци, и по място на данъчна регистрация—
за юридическите лица.”
2. Досегашната ал. 3 става ал. 4.
§ 18. В чл. 53 се правят следните изменения:
1. Алинея 2 се изменя така:
“(2) Данъчно задължените лица, които до 31
януари подадат декларацията по чл. 43 и в съ-
щия срок заплатят пълния размер на оконча-
телния годишен (патентен) данък, определен
съгласно декларираните обстоятелства, полз-
ват отстъпка 5 на сто.”
2. Алинея 4 се изменя така:
“(4) Данъкът по ал. 1, 2 и 3 се внася по смет-
ката на териториалната данъчна дирекция по
постоянен адрес—за физическите лица и едно-
личните търговци, и по място на данъчна ре-
гистрация—за юридическите лица.”
§ 19. В чл. 57, ал. 1 се създава изречение вто-
ро: “Предприятията, изплатили доходи на по-
вече от 10 физически лица, представят справки-
те си само на електронен носител във формат и
по ред, одобрен от главния данъчен директор.”
§ 20. В чл. 61 се правят следните изменения
и допълнения:
1. В ал. 1 и 2 думите “Физическо лице” се
заменят с “Данъчно задължено лице”, а след
думата “глоба” се добавя “—за физическите
лица, или с имуществена санкция—за юриди-
ческите лица и едноличните търговци”.
2. Алинея 3 се изменя така:
“(3) При повторно нарушение наказанието
е глоба за физическите лица или имуществена
санкция за юридическите лица и едноличните
търговци в размер до 1000 лв.—по ал. 1, и до
2000 лв.—по ал. 2, ако не подлежат на по-тежко
наказание.”
§ 21. В чл. 62 след думата “глоба” се добавя
“за физическите лица или с имуществена санк-
ция за юридическите лица и едноличните тър-
говци”, а след думата “глобата” се добавя “съ-
ответно имуществената санкция”.
§ 22. В § 1 от допълнителната разпоредба се
правят следните изменения и допълнения:
1. Точка 16 се изменя така:
“16. “Средства за подслон” и “места за нас-
таняване” са съответните туристически обекти
по чл. 3, ал. 3, т. 1 и 2 от Закона за туризма, с
изключение на туристическите хижи.”
2. Точка 50 се изменя така:
“50. “Застраховки “Живот” и рента”, женит-
бени и детски застраховки и застраховки “Жи-
вот”, свързани с инвестиционен фонд” са съот-
ветните застраховки по Раздел I, буква “А”, т. 1,
2 и 3 на приложение № 1 към чл. 6, ал. 2 от За-
кона за застраховането.”
3. Създава се т. 57:
“57. “Приемен родител” е всяко лице от при-
емно семейство по чл. 31 от Закона за закрила
на детето.”
§ 23. Параграф 5б от преходните и заключи-
телните разпоредби се отменя.
Заключителни разпоредби
§ 24. В Закона за виното и спиртните напит-
ки (обн., ДВ, бр. 86 от 1999 г.; изм., бр. 56 от
2002 г., бр. 16 от 2004 г.) в чл. 79, ал. 2 накрая се
поставя запетая и се добавя “или от упълномо-
щените от тях длъжностни лица”.
§ 25. Законът влиза в сила от 1 януари 2005 г.,
с изключение на § 15, т. 2 и 3 и § 23, които влизат
в сила от 22 юни 2004 г.
Законът е приет от ХХХIХ Народно събра-
ние на 26 ноември 2004 г. и е подпечатан с офи-
циалния печат на Народното събрание.
Председател на Народното събрание:
Огнян Герджиков
59610
УКАЗ № 362
На основание чл. 98, т. 4 от Конституцията
на Република България
П О С Т А Н О В Я В А М :
Да се обнародва в “Държавен вестник” За-
конът за изменение и допълнение на Закона за
данък върху добавената стойност, приет от
ХХХIX Народно събрание на 26 ноември 2004 г.
Издаден в София на 8 декември 2004 г.
Президент на републиката: Георги Първанов
Подпечатан с държавния печат.
Министър на правосъдието: Антон Станков